**VÁLLALKOZÁSI SZERZŐDÉS**

**tervezet**

amely létrejött egyrészről **Székesfehérvár Megyei Jogú Város Önkormányzata** (székhely: 8000 Székesfehérvár, Városház tér 1., KSH szám: 15726999-8411-321-07, adószám: 15726999-2-07, fizetési számla száma: 12023008-00153647-00100001 Raiffeisen Bank Zrt., képviseli Dr. Cser-Palkovics András polgármester) mint megrendelő - továbbiakban: **Megrendelő** -

másrészről **……………………………..** (székhely: ………………………..cégjegyzékszám: …………………., adószám: …………………….. fizetési számla száma: ………………………………. pénzintézet neve: ……………………….. képviseli: ………………………) mint vállalkozó - továbbiakban: **Vállalkozó**; jelen szerződést kötő felek a továbbiakban együttesen: **Felek** - között az alulírott helyen és időben az alábbi feltételekkel:

**I.**

**Bevezetés**

1. A szerződés alapja Székesfehérvár Megyei Jogú Város Önkormányzat Közgyűlésének …………………… számú határozata.
2. Jelen vállalkozási szerződés Megrendelőnek a **„Székesfehérvár, Arany János utca víz, szennyvíz és csapadékcsatorna rekonstrukciója vállalkozási szerződés keretében”** tárgyú, a közbeszerzésekről szóló 2015. évi CXLIII. törvény (továbbiakban: Kbt.) Harmadik része szerinti, 115. § (1) bekezdése alapján lefolytatott hirdetmény nélküli tárgyalásos eljárás eredményeképpen jött létre Felek között. Ennek megfelelően az alább felsorolt dokumentumok a szerződéssel együtt értelmezendőek, azzal együtt olvasandók:
   1. Megrendelőnek a szerződés tárgyát képező közbeszerzésére vonatkozó ……………….. napján kelt ajánlattételi felhívása,
   2. Megrendelő teljes dokumentációja – továbbiakban: **Dokumentáció**-,
   3. ……………….. napján kelt helyszíni konzultációról készült jegyzőkönyv,
   4. ………………. napján kelt I. kiegészítő tájékoztatás
   5. …………………… napján kelt tárgyalási jegyzőkönyv,
   6. Vállalkozó ……………….. napján és 2017…………………. napján kelt ajánlata - továbbiakban: **Ajánlat** -.
3. Felek rögzítik, hogy az I.2. pontban meghatározott dokumentumok fizikailag nem kerülnek csatolásra jelen szerződéshez, de azok tartalma Felek számára teljes körűen ismert és kötelező.
4. Vállalkozó nyilatkozik, hogy az egyösszegű (átalányáras) vállalási árát az I.2. pontban részletesen felsorolt - általa ismert - dokumentumok együttes figyelembevételével alakította ki.

**II.**

**Vállalkozási szerződés tárgya, a teljesítés helye, ideje, műszaki tartalom és mennyiség**

1. Jelen szerződés alapján Megrendelő megrendeli, Vállalkozó elvállalja **a** **Székesfehérvár, Arany János utca víz, szennyvíz és csapadékcsatorna rekonstrukciójával kapcsolatos munkák** – továbbiakban: **Kivitelezés** – elvégzését a szerződés I.2. pontban felsorolt dokumentumokban foglalt műszaki tartalomnak és követelményeknek megfelelően.
2. **Teljesítés helye:** **Székesfehérvár, Arany János utca.**
3. Vállalkozó a Kivitelezést legkésőbb **a munkaterület átadásától számított 110 napon belül** köteles elvégezni. Megrendelő előteljesítést elfogad.
4. Felek rögzítik, hogy Vállalkozó akkor teljesít határidőre, amennyiben – figyelemmel az építőipari kivitelezési tevékenységről szóló 191/2009. (IX. 15.) Korm. rendelet 32. § (3) bekezdésében foglaltakra – a Kivitelezés átadás-átvételének időpontját jelen szerződés II. 3. pontjában rögzített időtartamon belül jelöli meg és erről 5 nappal korábban írásban értesíti a Megrendelőt – továbbiakban: **Készre jelentés** -.
5. Vállalkozó tudomásul veszi, hogy a Készre jelentésben az átadás-átvétel időpontjaként kizárólag olyan időpontot jelölhet meg, amely időpontra a Kivitelezés 100%-ban és maradéktalanul megvalósul.
6. Felek rögzítik, hogy amennyiben a Megrendelő a Készre jelentésben meghatározott átadás-átvétel napjától későbbi időpontban kezdi meg az átvételt - mely átvétel időpontja így a teljesítési határidőt túllépi - úgy Vállalkozó terhére jelen szerződés VI. 3. pontjában foglalt jogkövetkezmény nem alkalmazható, Vállalkozó késedelme jogszerűen nem állapítható meg, feltéve, hogy a Vállalkozó jelen szerződés II. 4.-5. pontja szerinti kötelezettségének eleget tett és a műszaki-átadás átvételi eljárás egyébként eredményesen zárult.

7. A Kivitelezés műszaki tartalmát és mennyiségét az I.2. pontban részletesen felsorolt dokumentumok tartalmazzák.

8. Megrendelő kijelenti, hogy **a Kivitelezés építési hatósági engedélyhez, továbbá építési hatósági tudomásulvételi eljáráshoz, egyszerű bejelentéshez nem kötött**, így az általános forgalmi adóról szóló 2007. évi CXXVII. törvény 142.§ b) pontja nem kerül alkalmazásra.

**III.**

**Vállalkozási díj**

1. A Kivitelezés ellenszolgáltatásának a díja - továbbiakban: **Vállalkozási díj** - mindösszesen: **…………….,- Ft + ÁFA, azaz ……………………. forint plusz ÁFA**, összesen **bruttó …………………….,- Ft, azaz bruttó ……………………….. forint**.
2. A Vállalkozási díj a Kivitelezés megvalósításához szükséges minden díjat és költséget tartalmazza. A Vállalkozási díjon felül további díjazásra, költségtérítésre Vállalkozó nem jogosult. A Vállalkozási díj a beépítésre kerülő anyagok költségét is magában foglalja. Vállalkozó a rendeltetésszerű használathoz műszakilag szükséges munkákat többletdíjazás nélkül köteles elvégezni.
3. Felek rögzítik, hogy az adózás rendjéről szóló 2003. évi XCII. törvény - továbbiakban: **Art.** - 36/A. §-ában foglaltak figyelembe vételével járnak el az ellenérték megfizetése tekintetében.

**IV.**

**A számlák kiegyenlítése**

1. Felek rögzítik, hogy Vállalkozó **1 (egy) db előlegszámla**, a Megrendelő által kiállított teljesítésigazolások birtokában **……….. (…………..) db részszámla** **és 1 (egy) db végszámla** benyújtására jogosult. A Kivitelezés műszaki-pénzügyi ütemezését az Ütemterv tartalmazza.

*(A részszámlák darabszáma a tárgyalási forduló során kerül véglegesítésre.)*

1. Felek rögzítik, hogy a Vállalkozó jogosult a nettó Vállalkozási díj 5 %-ának megfelelő, azaz nettó **…………..,- Ft + ÁFA,** azaz nettó ……. forint plusz ÁFA**,** összesen **bruttó ……,- Ft, azaz bruttó ………….. forint** előleget - továbbiakban: **Előleg** - igényelni. A Vállalkozó köteles az Előlegről a munkaterület átadását követő 10 napon belül előlegbekérő okiratot kiállítani, és azt a Megrendelő részére megküldeni. A Megrendelő köteles az igényelt Előleget az előlegbekérő okirat átvételét követő 15 napon belül átutalni. Vállalkozó köteles az Előlegről jelen pont szerint számlát kiállítani és azt az igényelt Előleg Vállalkozó bankszámláján történő jóváírást követő 5 napon belül a Megrendelő részére megküldeni. Az Előleg összege a végszámla benyújtásakor kerül elszámolásra.
2. Vállalkozó köteles a részére folyósított Előleget a szerződés céljával és tartalmával összhangban felhasználni. Vállalkozó tudomásul veszi, hogy a Megrendelő az Előleg felhasználását jogosult ellenőrizni, és annak kapcsán – ideértve Vállalkozó szerződésszegésének eseteit is – fenntartja magának a jogot az Előlegnek a szerződés céljával és tartalmával nem összeegyeztethető módon történő felhasználása vagy hasznosítása esetén az Előleg visszakövetelésére.
3. Felek rögzítik, hogy a Vállalkozási díj – ide nem értve az Előleget – az alábbiak szerint kerül kifizetésre:
   * + - **Részszámla:** Felek rögzítik, miszerint a Vállalkozó a Szerződés IV.5. pontja szerinti feltétel teljesülése esetén az Ütemterv szerint ………. %-ban hiánytalanul megvalósult műszaki készültség esetén nettó **…………………..,- Ft + ÁFA**, azaz …………………………….. forint plusz ÁFA, összesen **bruttó …………..,- Ft**, azaz bruttó …………………………………………….. forint összegről jogosult részszámlát kiállítani. *(A részszámlák darabszáma a tárgyalási forduló során kerül véglegesítésre.)*
       - **Végszámla:** Felek rögzítik, miszerint a Vállalkozó a Szerződés IV.5. pontja szerinti feltétel teljesülése esetén a 100%-ban hiánytalanul megvalósult teljesítés esetén nettó **…………………..,- Ft + ÁFA**, azaz …………………………….. forint plusz ÁFA, összesen **bruttó …………..,- Ft**, azaz bruttó …………………………………………….. forint összegről jogosult a végszámlát kiállítani.
4. Felek rögzítik, miszerint a számlák kizárólag a műszaki ellenőr által jóváhagyott jegyzőkönyvek alapján kiállított teljesítésigazolások – továbbiakban: **Teljesítésigazolás** - birtokában állíthatók ki. A Teljesítésigazolás az ütemezés szerint, valamennyi munka hibátlan és hiánytalan elvégzése, valamint a szerződésben rögzített valamennyi egyéb feltétel teljesítése esetén adhatók ki. **Megrendelő a Teljesítésigazolást** a részszámla tekintetében a jegyzőkönyv aláírásától, a végszámla tekintetében a műszaki átadás-átvételi jegyzőkönyv lezárásától számított **5 napon belül állítja ki.** Amennyiben a Vállalkozó által megjelölt átadás-átvétel időpontját követő tizenöt napon belül Megrendelő nem kezdi meg az átadás-átvételi eljárást, vagy megkezdi, de azt a Kbt. 135. § (2) bekezdésében meghatározott határidőn belül nem fejezi be, Vállalkozó kérésére Megrendelő a Teljesítésigazolást köteles kiadni a végszámla tekintetében.
5. **Vállalkozó a részszámlát és a végszámlát a Teljesítésigazolás kiadását követő 15 napon belül állítja ki.**
6. Megrendelő alvállalkozó igénybe vétele esetén az alábbiak szerint teljesíti a kifizetést:
7. Vállalkozó legkésőbb a teljesítés elismerésének időpontjáig köteles nyilatkozatot tenni, hogy az általa a teljesítésbe bevont alvállalkozók egyenként mekkora összegre jogosultak az ellenszolgáltatásból, egyidejűleg felhívja az alvállalkozókat, hogy állítsák ki ezen számláikat;
8. a Vállalkozó a teljesítés elismerését követően állítja ki számláját, a számlában részletezve az alvállalkozói teljesítés, valamint a saját teljesítés mértékét;
9. a b) pont szerinti számlában az **alvállalkozói teljesítés ellenértékét a Megrendelő 15 napon belül átutalja a Vállalkozónak,**
10. a Vállalkozó haladéktalanul kiegyenlíti az alvállalkozók számláit, vagy az Art. 36/A. § (3) bekezdése szerint azt vagy annak egy részét visszatartja, illetve az alvállalkozóval kötött szerződésben foglaltak szerint az alvállalkozói díj egy részét visszatartja;
11. a Vállalkozó átadja az d) pont szerinti átutalások igazolásainak másolatait vagy az alvállalkozó köztartozást mutató együttes adóigazolásának másolatát az ajánlatkérőként szerződő félnek (annak érdekében, hogy a Megrendelő megállapíthassa, hogy a Vállalkozó jogszerűen nem fizette ki a teljes összeget az alvállalkozónak);
12. a Vállalkozó által benyújtott számlában megjelölt, **fővállalkozói teljesítés ellenértékét a Megrendelő tizenöt napon belül átutalja a Vállalkozónak,** ha ő az alvállalkozókkal szembeni fizetési kötelezettségét az Art. 36/A. §-ára is tekintettel teljesítette;
13. ha a Vállalkozó a d) vagy az e) pont szerinti kötelezettségét nem teljesíti, az ellenszolgáltatás fennmaradó részét a Megrendelő őrzi, és az akkor illeti meg a Vállalkozót, ha a Megrendelő részére igazolja, hogy a d) vagy az e) pont szerinti kötelezettségét teljesítette, vagy hitelt érdemlő irattal igazolja, hogy az alvállalkozó vagy szakember nem jogosult a Vállalkozó által az a) pont szerint bejelentett összegre vagy annak egy részére;

Vállalkozó tudomásul veszi, hogy Megrendelő a kifizetések megtörténtének igazolására csak pénzintézet által kiállított igazolást vagy bizonylatot, vagy olyan egyéb igazolást fogad el, amely a kifizetés tényét hitelt érdemlően bizonyítja.

9. Vállalkozó kijelenti, hogy nem fizet, illetve számol el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) alpontjai szerinti feltételeknek nem megfelelő társaság tekintetében merülnek fel, és melyek a Vállalkozó adóköteles jövedelmének csökkentésére alkalmasak.

**V.**

**Kivitelezés megvalósítása**

1. A munkaterületet Megrendelő átadás-átvételi eljárás során bocsátja Vállalkozó rendelkezésére. **A munkaterület átadásának időpontja legkésőbb jelen szerződés aláírását követő 15. nap**. A Vállalkozó köteles a munkaterület átvételével, a Megrendelő által készenlétbe helyezett építési naplót megnyitni és azt a vonatkozó jogszabályi rendelkezések szerint napra készen vezetni.
2. A munkaterület átadása a műszaki ellenőr kötelezettsége, a munkaterület átadás időpontjáról a műszaki ellenőr az átadást megelőzően kellő időben értesíti a Vállalkozót, az illetékes hatóságokat, valamint a közműszolgáltatókat is. Felek a Kivitelezéssel kapcsolatos minden lényeges adatot, körülményt és utasítást az építési naplóban, a munkaterület átadásakor jegyzőkönyvben kötelesek egymással közölni.
3. Feleket tájékoztatási és együttműködési kötelezettség terheli a Kivitelezés teljesítését befolyásoló bármely lényeges körülményt illetően. Amennyiben bármelyik fél jelen pontban rögzített kötelezettségét megszegi, köteles a másik fél ebből eredő kárát a szerződésszegéssel okozott károkért való felelősség szabályai szerint megtéríteni.

**4. Az** **utófelülvizsgálati eljárást** a műszaki ellenőr hívja össze a műszaki átadás-átvétel lezárásától számított egy éven belül.

**VI.**

**Vállalkozó teljesítéssel kapcsolatos egyéb kötelezettségei és jogai**

1. A szerződés hibás teljesítésével kapcsolatos igények biztosítékaként Vállalkozó a szerződés szerinti ÁFA nélkül számított Vállalkozási díj 5 %-ának megfelelő **……………..,- Ft, azaz ……………………. forint** jótállási biztosítékot köteles Megrendelő részére biztosítani a jótállási kötelezettség kezdetének időpontjától, amely a Kivitelezés maradéktalan teljesítését igazoló átadás-átvétel lezárását követő naptári nap 0:00 órája. A jótállási időszak időtartama ………… hónap. A jótállási biztosíték Vállalkozó választása szerint nyújtható óvadékként az előírt pénzösszegeknek a Megrendelő Raiffeisen Bank Zrt-nél vezetett 12023008-00153647-00100001 számú HUF fizetési számlájára történő befizetésével, átutalásával, pénzügyi intézmény vagy biztosító által vállalt garancia vagy készfizető kezesség biztosításával, vagy biztosítási szerződés alapján kiállított - készfizető kezességvállalást tartalmazó – kötelezvénnyel.
2. A szerződés teljesítésének elmaradásával kapcsolatos igények biztosítékaként Vállalkozó a szerződés szerinti ÁFA nélküli Vállalkozási díj 5 %-ának megfelelő………….. **Ft, azaz …………… forint** teljesítési biztosítékot köteles Megrendelő részére biztosítani. A teljesítési biztosítéknak legkésőbb a szerződés hatálybalépésének időpontjától a sikeres műszaki átadás-átvétel lezárásának napján 24:00 óráig kell rendelkezésre állnia. A teljesítési biztosíték a Vállalkozó választása szerint nyújtható óvadékként az előírt pénzösszegeknek Megrendelő Raiffeisen Bank Zrt-nél vezetett 12023008-00153647-00100001 számú HUF fizetési számlájára történő befizetésével, átutalásával, pénzügyi intézmény vagy biztosító által vállalt garancia vagy készfizető kezesség biztosításával, vagy biztosítási szerződés alapján kiállított - készfizető kezességvállalást tartalmazó – kötelezvénnyel.
3. Amennyiben olyan okból, amelyért Vállalkozó a felelős, jelen szerződés II.3. pontjában meghatározott teljesítési határidőt elmulasztja, köteles a Megrendelőnek késedelmi kötbért fizetni. A késedelmi kötbér napi mértéke az áfa nélkül számított ellenszolgáltatás 0,4 %-a /késedelmes naptári nap, a késedelembe esés időpontjától a tényleges teljesítés napjáig. A késedelmi kötbér összességében igényelhető teljes összege az áfa nélkül számított ellenszolgáltatás 8 %-a (20 napos késedelem). Ajánlatkérő egyébiránt jogosult a szerződést azonnali hatállyal felmondani vagy elállni és kártérítést követelni, amennyiben a késedelmi kötbér összege eléri a szerződés szerinti, áfa nélkül számított ellenszolgáltatás 8 %-át, azaz a 20 kötbérterhes naptári napnak megfelelő kötbér összeget.
4. Vállalkozó a szerződés nem teljesítése esetén meghiúsulási kötbér fizetésére köteles. A meghiúsulási kötbért Megrendelő abban az esetben érvényesíti, ha a Vállalkozó olyan okból, amelyért felelős, nem teljesít, vagy a késedelem eléri a 20 naptári napot és Megrendelő a szerződést azonnali hatállyal felmondja vagy attól eláll. A kötbér alapja a nettó Vállalkozási díj. A meghiúsulási kötbér mértéke 30 %.
5. A műszaki ellenőr utasítására a munkaterületről, illetve a munkaterület környezetében található épületekről a Kivitelezés megkezdése előtt állapotfelmérést kell készíteni és ezt a műszaki ellenőr utasítására a műszaki átadás-átvételi eljárást megelőzően meg kell ismételni.
6. A munkaterület átadási jegyzőkönyvben rögzített egyéb feltételeket (például szakfelügyelet, stb.) a Vállalkozónak kell teljesíteni.
7. Az eltakarásra kerülő munkarészek eltakarás előtti beméretése - jogszabályi előírás szerinti körben – és dokumentálása Vállalkozó kötelessége. Vállalkozó köteles az eltakarásra kerülő munkarészeknél az eltakarást megelőző 3 nappal korábban Megrendelőt és a műszaki ellenőrt értesíteni. Az eltakarás csak a műszaki ellenőr jóváhagyásával történhet meg. A beméretés és dokumentálás elmulasztása miatt felmerülő kár vagy költségtöbblet a Vállalkozót terheli.
8. Vállalkozó kötelezettsége a munkaterületről megközelíthető **ingatlanok megközelíthetőségének folyamatos biztosítása** a Dokumentációban foglaltak betartása mellett. Vállalkozó köteles az érintett lakókat, intézményeket, vállalkozásokat szórólapokon is tájékoztatni, amennyiben a lakóházak kapubejáróinak megközelítése a Kivitelezés időszakában nem lehetséges, úgy a lakókkal való külön egyeztetés, gépjárműveik biztonságos elhelyezésének megoldása is szükséges. A Kivitelezés teljes időszakában Vállalkozónak biztosítania kell a mentő, tűzoltó, rendőrségi, valamint lakossági hulladékgyűjtő-, szállító gépjárművek folyamatos behajtását.
9. Vállalkozó köteles a Kivitelezés során használt területet és útvonalat folyamatosan tisztán tartani, és a Kivitelezés befejeztével a területet rendeltetésszerű és használatra alkalmas állapotban átadni.
10. Vállalkozó köteles az elkészült ivóvízvezeték, szennyvízvezeték és csapadékvíz elvezető csatorna geodéziai bemérését elvégezni és az átadási dokumentációt elkészíteni. Vállalkozó köteles az elkészült ivóvízvezeték nyomáspróbáját, fertőtlenítését elvégezni. Vállalkozó a fertőtlenítést követően köteles akkreditált laboratóriummal bevizsgáltatni a vízmintát, mely vizsgálat eredményét a vizsgálatot végző laborral jegyzőkönyveztetni szükséges, és amely jegyzőkönyv az átadási dokumentáció részét képezi. Ezen felül Vállalkozó köteles szükség esetén forgalomkorlátozási tervet készíteni, Székesfehérvár Megyei Jogú Város Polgármesteri Hivatal Közlekedési Irodájával és a Megrendelő műszaki ellenőrével jóváhagyatni.
11. Vállalkozó köteles a Kivitelezés során építési naplót vezetni. Vállalkozó köteles a Megrendelő műszaki ellenőre által megjelölt időpontra kitűzött egyeztetésen és ellenőrzésen részt venni és a kért tájékoztatást és felvilágosítást megadni.
12. Vállalkozó kötelezettsége a munkaterület biztonságos elzárása és környezetének rendben tartása, őrzése, valamint a szükséges figyelmeztető jelzések elhelyezése a vonatkozó hatályos jogszabályok figyelembe vételével. A munkaterületen bekövetkező balesetekért és káresetekért Vállalkozót terheli a felelősség.
13. Vállalkozó köteles a Kivitelezést úgy megszervezni, hogy biztosítsa a munka gazdaságos és gyors befejezését. Vállalkozó a Kivitelezés során köteles folyamatosan egyeztetni a Megrendelővel.
14. Vállalkozó köteles a Kivitelezés során keletkezett törmeléket és hulladékot a hulladékról szóló 2012. évi CLXXXV. törvény alapján kezelni. Az elszállított törmelék és hulladék hulladéklerakó telep által igazolt befogadására vonatkozó bizonylatot, iratot Vállalkozó köteles átadni a műszaki ellenőrnek.
15. Vállalkozó alvállalkozó igénybevételére jogosult. Vállalkozó által a szerződés teljesítéséhez igénybe vett alvállalkozókat jelen szerződés melléklete tartalmazza.Vállalkozó kijelenti, hogy a szerződés teljesítéséhez igénybe vett alvállalkozókban történő változásokról azonnal tájékoztatja Megrendelőt.
16. Vállalkozó tudomásul veszi, hogy az alvállalkozói teljesítés összesített aránya nem haladhatja meg a szerződés értékének 65 %-át. Vállalkozó tudomásul veszi továbbá, hogy az építési napló vezetéséhez folyamatosan, de legalább hetente tájékoztatja Megrendelőt és a műszaki ellenőrt az alvállalkozók által teljesített munkarészekről, azok teljesítési arányáról.
17. A teljesítésben részt vevő alvállalkozó nem vehet igénybe az alvállalkozói szerződés értékének 65%-át meghaladó mértékben további közreműködőt.
18. Vállalkozó a szerződés teljesítésének időtartama alatt bejelenti Megrendelőnek a szerződés teljesítése során minden további alvállalkozó bevonását, amelyet az Ajánlatban, legkésőbb a szerződés megkötésének időpontjáig nem nevezett meg és a bejelentéssel együtt nyilatkozik arra vonatkozóan is, hogy az újonnan bevont alvállalkozó nem áll a Kbt. 62. § (1)-(2) bekezdésében foglalt kizáró okok hatálya alatt.
19. Vállalkozó a szerződés megkötésének időpontjára **felelősségbiztosítási szerződést** **kötött vagy meglévő felelősségbiztosítási szerződését kiterjesztette**. A felelősségbiztosítás kártérítési limitértéke minimum 5 millió Ft/káresemény és minimum 15 millió Ft/kárév. A felelősségbiztosítás építési és szerelési munkákra, a Megrendelőnek és 3. személynek okozott károkra terjed ki. A felelősségbiztosítás megkötését igazoló ajánlatot a szerződéskötéskor be kell mutatni, majd a szerződéskötést követő 10 munkanapon belül a nyertes Vállalkozó köteles a felelősségbiztosítási kötvényt vagy meglévő felelősségbiztosításának kiterjesztését benyújtani Megrendelő részére. A Vállalkozó kötelezettséget vállal arra, hogy a felelősségbiztosítást a szerződés hatálya alatt – melybe beleértendő a szavatossági időtartam is – fenntartja.
20. Vállalkozó kijelenti, hogy a Kivitelezéshez szükséges minden személyi, tárgyi és pénzügyi feltétel rendelkezésére áll.
21. Vállalkozó felelősséggel tartozik a hatályos munkaügyi, munka-, tűz- és egészségvédelmi, valamint biztonságtechnikai előírások betartásáért. Vállalkozó nyilatkozik, hogy a munkavégzés teljes időszaka alatt munka-, tűz- és egészségvédelmi, valamint biztonságtechnikai szempontból teljes körűen felelősséget vállal a tárgyi munkával összefüggő tevékenységből esetlegesen eredő mindenféle személyi és vagyoni káreseményre.
22. Vállalkozó kijelenti, hogy a szerződött munka végrehajtásában részt vevő dolgozói után a törvényben meghatározott járulékokat rendszeresen fizeti, illetve a szakképesítéshez kötött munkákat csak a megfelelő képzettségű dolgozóval végezteti.

**VII.**

**Megrendelő teljesítéssel kapcsolatos kötelezettségei és jogai**

1. Megrendelő műszaki ellenőre bármely időpontban, de legalább 5 naponként köteles ellenőrizni a Kivitelezést, amely során az addig már elvégzett, a folyamatban lévő és az elvégzendő munkákról felvilágosítást kérhet és tájékoztatást adhat.
2. Megrendelő műszaki ellenőre az ellenőrzés során köteles a Vállalkozó naplóbejegyzésére hatályosan válaszolni.
3. Megrendelő csak a felhasználásra kerülő anyagok minősége kérdésében, valamint a jogszabályi és más hatósági előírások betartása és a hibás teljesítés megakadályozása érdekében **adhat utasítást Vállalkozónak**. Az utasítás nem terjedhet ki a munkák megszervezésére és nem teheti terhesebbé Vállalkozó teljesítését. Az utasítás csak az építési naplóba bejegyzetten érvényes.

**VIII.**

**Átadás-átvétel**

1. Az átadás-átvételi eljárásról Felek – mindkét fél részéről aláírt - jegyzőkönyvet vesznek fel, amelyben rögzítik a Kivitelezés átvételét vagy annak megtagadását, az észlelt mennyiségi hiányokat és minőségi hibákat, valamint a Megrendelő által érvényesíteni kívánt szavatossági igényeket. A megállapított hibákat, hiányokat Vállalkozónak a jegyzőkönyvben rögzített határidőn belül ki kell küszöbölnie, továbbá el kell végeznie valamely hatóság által előírt munkákat is. Felek az újabb átadás-átvételre olyan póthatáridőt tűznek ki, amely elegendő a hibák (hiányok) kiküszöbölésére. Ha ez a póthatáridő is eredménytelenül telik el, akkor Megrendelő gyakorolhatja a hibás teljesítésből eredő jogait.
2. Megrendelő nem tagadhatja meg az átvételt, a rendeltetésszerű használatot nem akadályozó kisebb jelentőségű hibák, hiányosságok miatt.
3. Az átadás-átvételi eljárás során **Vállalkozó köteles átadni** a Megrendelő részére a megvalósulási tervet, a minősítési dokumentációt (benne a beépített építési termékek teljesítmény nyilatkozatait), a felelős műszaki vezetői nyilatkozatot, az építési napló hitelesített másolati példányát, a környezetvédelmi hatóság átvételi igazolásával ellátott hulladék nyilvántartó lapot és a városi alap és közműtérképet vezető Alba Geotrade Fővállalkozó Tervező és Földmérő Zrt. (8000 Székesfehérvár, Óvoda u. 2.) igazolását az elkészült létesítmény geodéziai bemérésének átvételéről.

**IX.**

**Szavatosság, jótállás**

1. Vállalkozó tudomásul veszi, hogy az egyes nyomvonal jellegű építményszerkezetek kötelező alkalmassági idejéről szóló 12/1988. (XII.27.) ÉVM-IPM-KM-MÉM-KVM együttes rendelet alapján **a Kivitelezés alkalmassági ideje 10 év**, mely alkalmassági időn belül Megrendelő szavatossági igényét jogosult Vállalkozóval szemben érvényesíteni.
2. Megrendelő köteles a jelen szerződés VI.1. pontja szerinti jótállási időszakon belül az esetleges jótállási munka elvégzésére való felhívást a Vállalkozó székhelyére írásban megküldeni. A jótállási időszakon belül Vállalkozó a Megrendelő által jelzett, a hibásan teljesített munkarészek kijavítását 15 napon belül, amennyiben ezt az időjárás vagy a javítási technológia nem teszi lehetővé, úgy az időjárás okozta akadály elhárulását követően vagy a technológia feltételek szakmailag indokolt határidőre történő biztosítása után haladéktalanul köteles megkezdeni és a műszakilag indokolt időtartamon belül térítésmentesen befejezni. A balesetveszélyt jelentő meghibásodás esetén a balesetveszély elhárításáról azonnal intézkednie kell a Vállalkozónak. Üzemeltetést gátló meghibásodás esetén a hiba elhárításának időtartama maximum 48 óra.

3. Az alkalmassági időn belül felmerült szavatossági igények érvényesítésére jelen szerződés IX.2. pontjában foglaltak az irányadók.

4. Felek rögzítik, hogy Vállalkozó a szavatossági és jótállási kötelezettsége körében végzett hibaelhárításért ellenszolgáltatást, költségtérítést nem követelhet.

5. Amennyiben Vállalkozó a jótállás időszaka alatt a szerződés IX.2. pontja szerinti javításról nem gondoskodik, Megrendelő a szerződés VI.1. pontjában meghatározott jótállási biztosítékból elszámolási kötelezettség mellett érvényesíti a javítással kapcsolatban felmerült költségeit.

**X.**

**A szerződés módosítása**

1. Felek tudomásul veszik, hogy a Kbt. 141. § rendelkezései szerint járnak el az esetleges szerződésmódosítás tekintetében.

2. Amennyiben a jelen szerződésben bármelyik szerződő fél adószáma, székhelye, fizetési számla száma, kapcsolattartásra megjelölt személye, illetőleg Vállalkozó tekintetében a cégjegyzékszáma megváltozna, valamint a jelen szerződés VI.18. pontjában rögzítettek szerint eljárva a szerződéskötést követően bejelentett teljesítésbe bevonni kívánt alvállalkozók személyében történt változást, a megváltozott adatokat tartalmazó kiegészítést a Felek szerződésmódosítás nélkül a szerződés mellékletének tekintik. Felek rögzítik, hogy az Ajánlatban szereplő, meghatározott gyártmányra, típusra történő hivatkozások csak a tárgy jellegének egyértelmű meghatározása érdekében történtek, ezért a Megrendelő - a műszaki ellenőr által jóváhagyott - a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjárólszóló 321/2015. (X. 30.) Korm. rendelet 46. § (3) bekezdése alapján azzal mindenben egyenértékű terméket elfogad a Kivitelezés során. A műszaki ellenőr írásos nyilatkozatban elfogadott, a szükséges releváns dokumentumokkal alátámasztott és a Megrendelő által műszakilag egyenértékűnek tartott, a Kivitelezés során eszközölt termékkiváltást Felek szerződésmódosítással a szerződés mellékletének tekintik, - melynek alapján jelen szerződés I.2. f) alpontja szerinti Ajánlat vonatkozó része értelemszerűen módosul - amennyiben a termékkiváltás nem jár a Vállalkozási díj módosításával. Megrendelő a Kbt. 141. § (7) bekezdésében foglaltak alapján jár el jelen esetben, tekintettel a Kbt. 141. § (4) bekezdés a) pontjában foglaltakra.

**XI.**

**Kapcsolattartás**

1. Vállalkozó részéről a Kivitelezés elvégzésért felelős kapcsolattartó személy:

Név: ………………….

Cím: ………………….

Tel.: ……………………

E-mail: …………………

Felelős műszaki vezető:

Név: ……………..

Kamarai szám: ……

Jogosultság: ………

Mobil: ……………

1. Megrendelő kapcsolattartója, teljesítésigazolója, műszaki ellenőre:

Kapcsolattartó és teljesítésigazoló:

Laczi Péter - Városüzemeltetési és Közműellátási Iroda vezetője

Cím: 8000 Székesfehérvár, Városház tér 2.

Tel., Fax: +36 22/537-130; +36 22/511-321

E-mail: [laczi.peter@pmhiv.szekesfehervar.hu](mailto:laczi.peter@pmhiv.szekesfehervar.hu)

Műszaki ellenőr:

Kovács Csaba műszaki ellenőr

Székesfehérvár Megyei Jogú Város Polgármesteri Hivatal

Cím: 8000 Székesfehérvár, Városház tér 1-2.

Műszaki ellenőri jogosultság: ME-V2/1-07-51619

Naplóügyfél-jel: 938571805

Mérnökkamarai szám: 07-1106, 07-51619

Tel.: +36 30/549-0221

E-mail: hydroregia@gmail.com

1. Felek kölcsönösen tudomásul veszik, hogy kapcsolattartásra megjelölt képviselőik semmilyen olyan kérdésben, amely a szerződés módosítását tenné szükségessé, jognyilatkozatot nem tehetnek.
2. Felek kölcsönösen kötelesek egymást minden olyan körülményről haladéktalanul értesíteni, amely a Kivitelezés eredményességét veszélyezteti vagy gátolja. Amennyiben a szerződés teljesítését veszélyeztető vagy gátló körülmény nem a Vállalkozó érdekkörében merül fel az akadály elhárítása érdekében Megrendelő - amennyiben erre jogosult - haladéktalanul intézkedik, Vállalkozó pedig közreműködik. A munkavégzésre alkalmatlan időszakokat Felek az építési naplóban rögzítik.

**XII.**

**Egyéb rendelkezések**

1. Felek a szerződés teljesítése során felmerülő műszaki vita esetén kölcsönösen elfogadják az ÉMI Építésügyi Minőségellenőrző Innovációs Nonprofit Kft., illetve a Budapesti Műszaki és Gazdaságtudományi Egyetem szakvéleményét.
2. Felek a szerződés megkötése és a teljesítése kapcsán keletkezett esetleges jogviták elintézését közvetlen tárgyalások útján kísérlik meg. Ennek eredménytelensége esetén alávetik magukat a polgári perrendtartásról szóló 1952. évi III. törvényben meghatározott értékhatártól függően I. fokon a Székesfehérvári Járásbíróság, illetve a Székesfehérvári Törvényszék kizárólagos illetékességének.
3. Vállalkozó kijelenti, hogy a szerződés teljesítésének teljes időtartama alatt tulajdonosi szerkezetét Megrendelő számára megismerhetővé teszi és a Kbt. 143.§ (3) bekezdése szerinti ügyletekről Megrendelőt haladéktalanul értesíti.
4. Vállalkozó tudomásul veszi, hogy Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha

a) a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely nem felel meg a Kbt. 62. § (1) bekezdés k) pont kb) alpontjában meghatározott feltételeknek;

b) a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely nem felel meg a Kbt. 62. § (1) bekezdés k) pont kb) alpontjában meghatározott feltételeknek.

5. Megrendelő a Kbt. 143.§ (1) bekezdésében foglaltak szerint a szerződést felmondhatja, vagy - a Ptk.-ban foglaltak szerint - a szerződéstől elállhat, ha:

a) feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

b) a Vállalkozó nem biztosítja a Kbt. 138. §-ban foglaltak betartását, vagy az ajánlattevőként szerződő fél személyében érvényesen olyan jogutódlás következett be, amely nem felel meg a Kbt. 139. §-ban foglaltaknak.

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

1. Megrendelő a Kbt. 143.§ (2) bekezdésében foglaltak szerint köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
2. Felek rögzítik, hogy semmis - a késedelmi kamat tekintetében a Ptk. 6:155. § (4) bekezdésében lehetővé tett eset kivételével - a közbeszerzési eljárás alapján megkötött szerződés azon rendelkezése, amely kizárja vagy korlátozza a Megrendelő szerződésszegése esetére irányadó jogkövetkezmények alkalmazását.

7. Vállalkozó kijelenti, hogy a nemzeti vagyonról szóló 2011. évi CXCVI. törvény 3.§ (1) bekezdés 1. pontja szerint átlátható szervezetnek minősül.

1. Jelen szerződésben nem szabályozott kérdésekben a Ptk., a Kbt., továbbá a mindenkor hatályos vonatkozó jogszabályok rendelkezéseit kell alkalmazni.

Jelen szerződést – mely 7 egymással mindenben egyező, eredeti példányban készült, és 10 oldalból, 1 mellékletből, valamint XII. fejezetből áll – Felek annak elolvasása, közös értelmezése, tartalmának megértése, és magukra nézve kötelezőnek elismerése után, mint akaratukkal mindenben megegyezőt, helyben hagyóan aláírták.

Székesfehérvár, 2017. ………………. …...

|  |  |
| --- | --- |
| ………………………………….  **Székesfehérvár Megyei Jogú Város**  **Önkormányzata**  Dr. Cser-Palkovics András polgármester **Megrendelő** | ……………………………….  **………………..**  **…………………**  **……………..**  **Vállalkozó** |

*melléklet*

**Vállalkozó által a szerződés teljesítéséhez igénybe vett alvállalkozók**

|  |  |  |  |  |  |  |
| --- | --- | --- | --- | --- | --- | --- |
| **Sorszám:** | **Alvállalkozó cégneve** | **Székhelye** | **Cégjegyzékszáma** | **Adószáma** | **Számlaszáma:** | **A tervezett alvállalkozói bevonási arány:** |
| 1. |  | | | | |  |
| **A tervezett alvállalkozói bevonási aránya ÖSSZESEN:** | | | | | |  |